VENDIM
Nr. 1, datë 9.10.2023

PËR SHPALLJEN E KANDIDATËVE FITUES PËR ANËTARË GJYQTARË TË KËSHILLIT TË LARTË GJYQËSOR


Në mbështetje të pikës 7, të nenit 17, të ligjit nr. 115/2016, “Për organet e qeverisjes së sistemit të drejtësisë”, i ndryshuar, Komisioni i Votimit, për zgjedhjen e anëtarëve të Këshillit të Lartë Gjyqësor, i përbërë nga anëtarët:
Alda Sadiku – kryetare;
Engjëllushe Tahiri – anëtare;
Sonila Hoxha – anëtare,
[bookmark: _GoBack]bazuar në rezultatet e votimit për zgjedhjen e anëtarëve gjyqtarë të Këshillit të Lartë Gjyqësor, sipas procesverbalit bashkëlidhur këtij vendimi dhe pjesë përbërëse e tij,

VENDOSI:

1. Të shpallë emrat e kandidatëve fitues për anëtarë të Këshillit të Lartë Gjyqësor, si vijon:
1) Emona Muçi shpallet fitues për Gjykatën e Apelit;
2) Gentjana Muçaj  shpallet fitues për Gjykatën e Shkallës së Parë Tiranë;
3) Markelian Koça shpallet fitues për Gjykatën e Shkallës së Parë jashtë Tiranës.
2. Kundër këtij vendimi lejohet ankim në Gjykatën Administrative të Apelit brenda 5 (pesë) ditëve, duke nisur ky afat nga dita e shpalljes së vendimit në faqen zyrtare të Gjykatës së Lartë.
3. Ky vendim publikohet në faqen zyrtare të Gjykatës së Lartë, si dhe në Fletoren Zyrtare.
Ky vendim hyn në fuqi menjëherë.

KOMISIONI I VOTIMIT
Kryetare: Alda Sadiku
Anëtare: Engjëllushe Tahiri, Sonila Hoxha
